Akademia - Studeer vanjaar nog by Akademia | SolidariteitSolidariteit Wêreld
Tuis › Artikels › Studeer vanjaar nog by Akademia
Studeer vanjaar nog by Akademia
Die matriekuitslae vir 2019 is pas bekendgemaak en duisende matrieks oorweeg nog hul finale opsies voordat hulle studies aanpak of die werkplek betree. Alhoewel talle hoëronderwysinstellings se studie-aansoeke vir 2020 reeds gesluit het, bied die Afrikaanse privaat hoëronderwysinstelling Akademia ʼn laaste kans aan voornemende studente om tot 29 Januarie nog aansoek te doen vir studies in 2020 om só hul loopbaanreis te begin.
“Talle matrieks is nog onseker oor hul toekomsplanne en daarom is dit vir Akademia as ʼn gemeenskapsinstelling belangrik om hierdie matrieks te akkommodeer,” sê Paul Vogel, Akademia se operasionele bestuurder.
Akademia is ʼn privaat hoëronderwysinstelling en bied jou die geleentheid om ʼn kwalifikasie te verwerf deur die aanbieding van interaktiewe nauurse klasse in Afrikaans as onderrigmedium by studiesentrums landswyd en in Namibië.
Die volgende kwalifikasies kan aan dié instelling verwerf word:
Volgens Vogel is die hoër sertifikate in Rekeningkunde en Kantooradministrasie ʼn gewilde studiekeuse vir toelating tot grade. Wanneer studente ʼn hoërsertifikaatkursus voltooi het, verwerf hulle ʼn volwaardige kwalifikasie en die sertifikaat word tydens ʼn formele plegtigheid aan hulle toegeken. Hulle kan ook aansoek doen vir toelating tot graadstudie by Akademia.
Akademia se onderrigmodel is geskik vir diegene wat dit oorweeg om te studeer en tegelyk te werk, of wat ander belangstellings ook wil nastreef. “ʼn Werkende student ontvang ʼn inkomste en kan solank aan studiegeld begin afbetaal wat die latere druk van studieskuld verminder, maar doen terselfdertyd ook waardevolle werkservaring op wat so ʼn student meer aantreklik vir die arbeidsmark maak,” sê Vogel.
Akademia se model maak gebruik van gevorderde tegnologie om kontaksessies aan te bied en studente word in ʼn virtuele leerruimte regstreeks oor 13 studiesentrums met mekaar verbind. Dosente saai kontaksessies nauurs of in bloksessies uit vanaf ʼn ateljee wat in Centurion geleë is. Die keuse tussen twee roosters maak studie toeganklik en gerieflik vir studente wat óf deurlopend wil klas draf óf wat weens ander verpligtinge slegs vir enkele sessies per kwartaal beskikbaar is.
Akademia nooi 2019 se matrieks en hul ouers uit om hul eerste virtuele klas by Akademia te kom ervaar tydens ʼn inligtingsessie wat tussen 10:00 en11:00 op 18 Januarie by verskeie studiesentrums aangebied word. Vir meer inligting oor Akademia, of om jou plek vir die sessie te bespreek, besoek www.akademia.ac.za of skakel 0861 222 888.
Plaaslike lugdiens Airlink verander sy verhouding met SAL
Suid-Afrika se mynbouproduksie daal vir ’n vierde maand
Ekonomiese beleid lei tot afleggingsbloedbad